Diari Oficial de la Generalitat Valenciana


Sumari del DOGV 9403, del 11-08-2022 (2022/7525)

RESOLUCIÓ de 2 d'agost de 2022, de la Conselleria d'Educació, Cultura i Esport, per la qual s'adjudiquen les subvencions a la producció editorial.
--------------------------------------------------------------------------------------------------------------------------------------------------

### Dades del document

Número de DOGV
:   9403

Data del DOGV
:   11-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7525


Data del document
:   02-08-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 2 d'agost de 2022, de la Conselleria d'Educació, Cultura i Esport, per la qual s'adjudiquen les subvencions a la producció editorial. [2022/7525]  
Mitjançant l'Ordre 84/2016, de 12 de desembre, de la Conselleria d'Educació, Investigació, Cultura i Esport, es van establir les bases reguladores per a la concessió de subvencions a la producció editorial (DOGV 7936, 14.12.2016), modificada per l'Ordre 1/2019, de 2 de juliol, de la Conselleria d'Educació, Cultura i Esport (DOGV 8585, 05.07.2019). Per Resolució de 25 de març de 2022, de la Conselleria d'Educació, Cultura i Esport es convoquen per a l'exercici 2022 les subvencions a la producció editorial (DOGV 9312, 04.04.2022).  
  
Consta acreditat que hi ha consignació pressupostària suficient, en la línia S1909000, del Programa 14.19.94.293.77, del capítol IV, dels pressupostos de la Generalitat per a l'any 2022, dotada amb 1.250.000 euros per a atendre les obligacions derivades d'aquesta resolució.  
  
D'acord amb el preàmbul de l'Ordre 1/2019, de 2 de juliol, i la Resolució de 25 de març de 2022, reguladores de les subvencions a la producció editorial, aquestes ajudes tenen la consideració d'ajudes d'estat, i en compliment de l'article 3.6 del Reglament (CE) núm. 794/2004, pel qual s'estableixen disposicions d'aplicació del Reglament (CE) núm. 659/1999 del Consell, pel qual s'estableixen disposicions d'aplicació de l'article 93 del Tractat CE, segons la redacció modificada pel Reglament (CE) núm. 271/2008 de la Comissió, de 30 de gener de 2008, s'ha comunicat a la Comissió que li ha assignat el núm. SA.62916 CULT - Subvencions a la producció editorial, d'identificació d'ajuda estatal.  
Finalitzat el termini de presentació de sol·licituds, acompanyades de la corresponent documentació, es va reunir la Comissió Tècnica d'Avaluació constituïda a aquest efecte, que ha valorat les sol·licituds conforme als criteris establits en l'article seté de la Resolució de convocatòria i ha elevat l'informe a l'òrgan competent perquè formule la proposta de resolució corresponent. Vista aquesta proposta, segons l'article huité de l'Ordre 84/2016 i de conformitat amb l'article quinzé de la Resolució del 25 de març de 2022 per la qual es convoquen les subvencions, resolc:  
  
Primer  
Concedir a les editorials que se citen en l'annex I, Obres subvencionades Producció Editorial 2022, les ajudes econòmiques per un import total d'1.250.000 euros, en concepte de subvenció, que es faran efectives a càrrec del pressupost de l'any 2022 de la Generalitat, dins de l'aplicació pressupostària 23.41.89.679.71, capítol IV i de la línia S1909000 denominada «Ajudes a la producció editorial».  
  
Segon  
Desestimar les sol·licituds presentades per:  
- LA BATIDORA COOP. V.  
Atés que l'únic llibre presentat: Esperanzar, el número de depòsit legal és de l'any 2020, art. 1.2 de la convocatòria de la Resolució de 25 de març de 2022, de la Conselleria d'Educació, Cultura i Esport.  
  
  
- EDICIONES DHARMA, SL.  
Atés que no han contestat els dos requeriments (12.05 i 10.06.2022) perquè adjunte els documents preceptius: annex II, dades de les obres, segons format de la convocatòria; els documents públics que acrediten la constitució de l'entitat i el certificat de l'Agència Estatal d'Administració Tributària. Art. 5 de la convocatòria de la Resolució de 25 de març de 2022, de la Conselleria d'Educació, Cultura i Esport.  
  
  
- ARTES GRÁFICAS CASTELL EDITORES, SL.  
Atés que no ha contestat els dos requeriments (12.05 i 10.06.2022) perquè adjunte els documents preceptius: annex II, dades de les obres en el format de la convocatòria, a més a més falta la còpia signada de l'annex II; l'URL del catàleg de títols publicats ni la presentació del catàleg en PDF. Art. 5 de la convocatòria de la Resolució de 25 de març de 2022, de la Conselleria d'Educació, Cultura i Esport.  
  
  
Tercer  
Excloure de la concessió d'ajudes les obres que s'indiquen a continuació amb el motiu de l'exclusió:  
Art.1.2. Són objecte d'ajuda tots aquells llibres publicats en castellà i en valencià per empreses editorials comercials que tinguen com activitat l'edició de llibres a la Comunitat Valenciana i posseïsquen número de depòsit legal de l'any 2021.  
Art. 5.5 c) Les factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, de les despeses realitzades que han de correspondre de manera indubtable al cost per al qual se sol·licita la subvenció. En tots aquests documents s'hi ha de fer constar clarament que han sigut emesos a nom de l'entitat sol·licitant i han d'estar datats entre l'1 de gener i el 31 de desembre de 2021..  
Art. 7.2. L'import de les subvencions en cap cas pot ser de tal quantia que aïlladament o en concurrència amb altres subvencions, ajudes, ingressos o recursos de l'entitat, per a la mateixa finalitat supere el cost de l'activitat subvencionada, i, en tot cas, no ha de superar el 70 % dels costos subvencionables.  
Ordre 84/2016, de 12 de desembre, de la Conselleria d'Educació, Investigació, Cultura i Esport, per la que s'estableixen les bases reguladores per a la concessió de subvencions a la difusió del llibre i la lectura (DOGV 7936, 14.12.2016):  
Art.1.2. Els llibres objecte de subvenció hauran de reunir les característiques següents:  
Art.1.2 c) Tindre una tirada mínima de 500 exemplars.  
Art.1.2 d) Ser una primera edició d'una obra inèdita, o bé d'una obra l'última edició de la qual, en la llengua que es proposa publicar, date de més de 15 anys. També es podran subvencionar projectes editorial que incorporen a una obra ja editada una novetat (estudi crític, nova traducció, etc.) que, segons el parer de la Comissió de Valoració, tinga especial rellevància cultural.  
Art.1.2 e) Posseir un mínim de 50 pàgines per exemplar, excepte els llibres infantils, de teatre i de poesia.  
Art.4. Obligacions de les persones beneficiàries  
Art.4 a) Acreditar davant de l'entitat concedent la realització de l'activitat, així com el compliment dels requisits i les condicions que determinen la concessió o el gaudí de la subvenció.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant els òrgans que s'indiquen a continuació:  
  
a) El recurs potestatiu de reposició haurà d'interposar-se davant de la consellera d'Educació, Cultura i Esport, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant els jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 2 d'agost de 2022.- La directora general de Cultura i Patrimoni (p. d. R 13.04.2022, DOGV 9328): Carmen Amoraga Toledo.